OzLabs/hebrew-wiki-articles huggingface dataset:
יחסי הודו–מאלי

[[ראש ממשלת הודו נרנדרה מודי (מימין) נפגש עם נשיא מאלי איברהים בובאכר קייטה בניו דלהי, 2015]]
יחסי הודו–מאלי הם היחסים הדיפלומטיים בין הרפובליקה של הודו לבין רפובליקת מאלי.

== סקירה כללית ==
שתי המדינות הן ריבוניות וחברות בתנועת המדינות הבלתי-מזדהות. מאלי תומכת ברפורמה ההודית להוספת מושבים במועצת הביטחון של האו"ם בהם מושב הודי.

נשיא מאלי ביקר בהודו באמצע ינואר 2012 בליווי פמלייתו ובראשה רעייתו. נשיא הודו אירח אותו ואת פמלייתו לסעודת כבוד בארמון הנשיא.

מאוחר יותר פתחו שני הנשיאים את פגישתם הרשמית בבית ההיידראבאד שבמסגרתה נכללו היחסים הבינלאומיים והבילטרליים בין שתי המדינות. שני הצדדים הצהירו כי הם יעשו ככל שביכולתם כדי להעמיק את היחסים, הם חתמו על מזכר שיתוף פעולה בנושא גאולוגיה ומשאבי טבע זמינים ועל הסכם בו הודו נותנת 100 מיליון דולר למאלי כדי להקים בה תשתית חשמלית מודרנית.

== ראו גם ==
* יחסי הודו-ניז'ר
* יחסי אוגנדה-הודו

== קישורים חיצוניים ==

* [http://mea.gov.in/Portal/CountryQuickLink/771_bilateral_brief_as_on_july_7.pdf Bilateral Brief on India Mali Relations], משרד החוץ ההודי
* מ. מוהנטי, [http://economictimes.indiatimes.com/industry/indl-goods/svs/metals-mining/mali-coup-dashes-indian-business-man-sandeep-gargs-mining-hopes/articleshow/12616665.cms?intenttarget=no "Mali coup dashes Indian business man Sandeep Garg's mining hopes"], האקונומיק טיימס, 11 באפריל 2012, נבדק לאחרונה ב-3 באוקטובר 2017

== הערות שוליים ==
ישי וקסלר

ישי וקסלר (נולד ב-1952) הוא קצין צה"ל במילואים בדרגת אלוף-משנה שכיהן כמפקד עוצבת קלע דוד.

==ביוגרפיה==
ישי נולד וגדל בקיבוץ משמר הנגב. את שירותו בצבא התחיל בשנת 1970 בחיל האוויר. בשנת 1971 שובץ בחיל השריון, סיים את מסלול ההכשרה למפקדי טנקים וקורס קציני שריון. במלחמת יום הכיפורים לחם כמפקד מחלקה בגדוד הטנקים 198. בהמשך שימש בשורת תפקידי מטה ופיקוד בחיל השריון ובהם מפקד גדוד טנקים במלחמת לבנון הראשונה, פיקד על גדוד טנקי מג״ח 8576, שהיה גדוד המילואים של חטיבה 14 ובהמשך פיקד על גדוד טנקי מרכבה בחטיבה 211. לאחר סיום תפקידו הקים את ענף נשק מדויק במפח״ש, פיקד על מחלקת תכנון ותקציבים ולאחר מכן מונה למפקד חטיבה 217. בשנים 1990–1993 פיקד על עוצבת קלע דוד ולאחר מכן שימש כראש מחלקה במינהל למחקר, פיתוח אמצעי לחימה ותשתית טכנולוגית (מפא"ת). עם תום שירותו בצה״ל התמנה לראש מנהל תיכון מוקדם המפעל מל״ט בתעשייה האווירית. בשנת 2006 הקים את חברת PAM העוסקת בפיתוח טכנולוגיות צבאיות ואזרחיות מתקדמות.

==לקריאה נוספת==
*ישי וקסלר, יהודה טל, גדוד טנקים 198 במלחמת יום הכיפורים: סיפור מלחמה, תל אביב: משרד הביטחון, 2002.

== הערות שוליים ==

 
קטגוריה:מפקדי עוצבת הסוס הדוהר
 קטגוריה:מפקדי עוצבת קלע דוד
קטגוריה:אלופי-משנה בצה"ל
קטגוריה:משמר הנגב: אישים
קטגוריה:מפקדי מחלקות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:ישראלים שנולדו ב-1952
קטגוריה:חיילי חיל השריון במלחמת לבנון הראשונה
דיסקוגרפיה של אוולינה

אוולינה טמנלאקסו או בשם הבמה אוולינה, היא זמרת-יוצרת פופ ממוצא פיני. היא פרצה לתודעה כאשר הוציאה את "Honey", שהצליח לכבוש את פסגת המצעד הרשמי של פינלנד, ולהפוך לוויראלי ביוטיוב. לזמרת יצא אלבום אחד, 24K. האלבום זכה להצלחה רבה בפינלנד, ובשיאו הצליח להגיע למקום ה-2 במצעד האלבומים הרשמי של המדינה.

== אלבומי אולפן ==
{| class="wikitable plainrowheaders" style="text-align: center; margin-bottom: 10px;"
! rowspan="2" scope="col" style="width:11em;" | שם
! rowspan="2" scope="col" style="width:16em;" | פרטי האלבום
! colspan="8" scope="col" | מיקומי שיא
|-
! scope="col" style="width:3em;font-size:85%;" |איטליה
! scope="col" style="width:3em;font-size:85%;" |אוסטרליה
! scope="col" style="width:3em;font-size:85%;" |אוסטריה
! scope="col" style="width:3em;font-size:85%;" |פינלנד
! scope="col" style="width:3em;font-size:85%;" |ספרד
! scope="col" style="width:3em;font-size:85%;" |שווייץ
! scope="col" style="width:3em;font-size:85%;" |בריטניה
! scope="col" style="width:3em;font-size:85%;" |ארצות הברית
|-
! scope="row" |24K
|
* יצא לאור: 28 באוקטובר 2016
* חברת תקליטים: יוניברסל, אם-אייזי
| —
| —
| —
| 2
| —
| —
| —
| —
|-
!SOS
|
* יצא לאור: 22 בפברואר 2019
* חברת תקליטים: יוניברסל, אם-אייזי
|—
|—
|—
|2
|—
|—
|—
|—
|-
!III
|
* יצא לאור: 25 בספטמבר 2020
* חברת תקליטים: יוניברסל
|—
|—
|—
|—
|—
|—
|—
|—
|}

== סינגלים ==
=== כאמנית סולו ===
{| class="wikitable plainrowheaders" style="text-align: center; margin-bottom: 5px;"
! rowspan="2" scope="col" style="width:16em;" | שם
! rowspan="2" scope="col" | שנה
! colspan="3" |מיקומי שיא
! rowspan="2" scope="col" style="width:7em;" | אלבום
|-
! scope="col" style="width:3em;font-size:85%;" |פינלנד
! scope="col" style="width:3em;font-size:85%;" |פינלנד איירפליי
! scope="col" style="width:3em;font-size:85%;" |פינלנד
דיגיטלי
|-
! scope="row" | "Rakkaudesta lajiin"
| rowspan="3" | 2015
| —
| —
| —
| rowspan="7" |24K
|-
! scope="row" |"Vuoristorataa"
| —
| —
| —
|-
! scope="row" | "Honey"
| 1
| 5
| 3
|-
! scope="row" | "Sireenit"
| rowspan="4" | 2016
| 1
| 13
| 1
|-
! scope="row" | "Sushi"
| 3
| —
| 7
|-
! scope="row" | "Ei filtterii"
| 2
| —
| —
|-
! scope="row" |"Fuulaa"
| 16
| —
| —
|-
! scope="row" | "Kylmii Väreitä"
| rowspan="3" |2017
| —
| —
| 2
| rowspan="6" |SOS
|-
! scope="row" |"Tornado"
| 3
| —
| —
|-
!"Katri Helena"
|4
|—
|—
|-
!"Sun Vika"
| rowspan="6" |2018
|1
|—
|—
|-
!"Vielä kerran"
|4
|—
|—
|-
!"Nostalgiaa"
|—
|—
|—
|-
!"F-F-F-Falling"
|7
|—
|—
| rowspan="3" |Vain elämää kausi 9
|-
!"Leijonakuningas"
|14
|—
|—
|-
!"Asfalttiviidakko"
|6
|—
|—
|-
!"Miks"
|2019
|—
|—
|—
|SOS
|-
!"Hitaasti"
|2020
|2
|—
|—
|
|-
| colspan="7" style="font-size:90%" | "—" מסמל שיר שלא דורג.
|}

=== שיתופי פעולה ===
{| class="wikitable plainrowheaders" style="text-align: center; margin-bottom: 10px;"
! scope="col" style="width:14em;" | שם
! scope="col" | שנה
! scope="col" | אלבום
|-
! scope="row" |"Himalaja"
| 2014
| 2.0
|-
! scope="row" |"Takajeejee"
| rowspan="2" | 2015
| 247365
|-
!"Kultakehykset"
|Yhdessä
|-
!"Kombo"
|2016
|
|-
!"Kalenterist tilaa"
|2016
|Rata/Raitti
|}

== הערות שוליים ==

אוולינה
קטגוריה:אוולינה
אלכסנדרה, רוזנת פרדריקסבורג

אלכסנדרה כריסטינה מנלי (בדנית: Alexandra Christina Manley; נולדה ב-30 ביוני 1964) היא אשתו לשעבר של יואכים, נסיך דנמרק.

==ביוגרפיה==
אלכסנדרה נולדה בהונג קונג תחת השם אלכסנדרה מנלי ב-30 ביוני 1964. אביה היה ריכרד נייג'ל מנלי ואמה הייתה כריסטה מריה נובוטני. היא ממוצא מעורב אנגלי-סיני-אוסטרי-צ'כי. אביה היה מנהל בחברת ביטוח ואמה הייתה מנהלת של חברת תקשורת. היא התחנכה בבתי ספר שונים בהונג קונג. היא למדה מנהל עסקים באוניברסיטאות באוסטריה, יפן ואנגליה, ובין 1990-1993 הועסקה כסגנית מנהל מחלקת המכירות והשיווק של חברת GT Management. 

ב-1994 היא פגשה בהונג קונג את יואכים, נסיך דנמרק, בנם של מרגרטה השנייה, מלכת דנמרק והנריק, נסיך דנמרק, אשר באותה תקופה עבד בהונג קונג עבור חברת ספנות דנית. הם התארסו בחשאי, ורק במאי 1995 הודיע יואכים על כך למשפחתו. הם נישאו ב-18 בנובמבר של אותה שנה בקפלה של טירת פרדריקסבורג בהילרוד. במהלך החתונה, לבשה אלכסנדרה עטרת מיוחדת אשר במקור הייתה רכושה של אלכסנדרינה, דוכסית מקלנבורג-שוורין, והוענקה לאמו של יואכים כמתנת חתונה.

בעקבות נישואיה, נאלצה אלכסנדרה לוותר על אזרחותה הבריטית ולקבל אזרחות דנית. כמו כן היא ויתרה על המשך הקריירה שלה כמשווקת, והמירה את דתה מאנגליקניות ללותרניזם. היא ילדה ליואכים שני בנים:
* ניקולאי, נסיך דנמרק (נולד 28 באוגוסט 1999)
* פליקס, נסיך דנמרק (נולד 22 ביולי 2002)

אלכסנדרה התרגלה במהירות לחייה כנסיכה. מכיוון שאמה הייתה ילידת אוסטריה, היא ידעה גרמנית וכך הצליחה ללמוד דנית במהירות. בריאיון לכלי תקשורת היא אמרה: "זה היה נורא לקום ולדבר אנגלית באירוע, או להודות למישהו על משהו, זה היה לגמרי לא בסדר, זה הבית שלי, כך שלא הייתה אפשרות אחרת". עד מהרה היא הפכה לפופולרית מאוד בקרב העם הדני בשל חוש האופנה המפותח שלה ועבודת הצדקה שלה. כמו כן היא הייתה פעילה במסגרת הצלב האדום הדני, אגודת העיוורים הדנית, קבוצות תמיכה לאמהות חד-הוריות ו-UNICEF. היא כונתה לעיתים "דיאנה של הצפון". 

באמצע שנת 2004 נפוצו בדנמרק שמועות על קרע בין יואכים ואלכסנדרה. ב-16 בספטמבר של אותה שנה הם הודיעו על כוונתם להתגרש. ב-1 באוקטובר החליט הפולקטינג (הפרלמנט הדני) כי אלכסנדרה תוכל לשמור על התואר "נסיכת דנמרק" שהוענק לה עם נישואיה, וכן הוסף לה התואר "רוזנת פרדריקסבורג". כמו כן היא מקבלת קצבה שנתית. בני הזוג התגרשו ב-8 באפריל 2005. זהו מקרה הגירושין הראשון במשפחת המלוכה הדנית מאז 1846. לה וליואכים יש משמורת משותפת על בניהם. באמצע 2005 החלה אלכסנדרה לצאת עם מרטין יורגנסון, צלם ויזם, בנו של יאקוב יורגנסן הידוע בדנמרק בשל חברת הצילומים שלו "JJ Film", אשר הפיקה סרטי תעודה רבים על משפחת המלוכה הדנית. יורגנסון צעיר מאלכסנדרה ב-14 שנים. הם נישאו ב-3 במרץ 2007 בטקס פרטי, וכתוצאה מכך נשלל ממנה התואר "נסיכת דנמרק". הם התגרשו בספטמבר 2015. אלכסנדרה ציינה הבדלים בערכים כסיבה לגירושים.

==תואר==
עם נישואיה לנסיך יואכים, ניתן לאלכסנדרה התואר: . עם גירושה מיואכים, הוסף לה התואר . עם נישואיה השניים, נשלל ממנה התואר "נסיכת דנמרק". כמו כן היא אבירת מסדר הפיל ומחזיקה גם בעיטורי כבוד מטעם פינלנד, לוקסמבורג ורומניה.

==קישורים חיצוניים==

==הערות שוליים==

קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:מסדר כוכב רומניה
קטגוריה:אבירי מסדר הפיל
קטגוריה:ילידות 1964
קטגוריה:שגרירים של רצון טוב - יוניסף
קטגוריה:נשים הונג קונגיות
מירקו ברגמסטו

מירקו ברגמסטו (באיטלקית: Mirco Bergamasco; נולד ב-23 בפברואר 1983) הוא שחקן רוגבי איטלקי.

==קריירה==
בין השנים 2001–2016, שיחק ברגמסטו ברוגבי יוניון . בין השנים 2001–2003, שיחק בקבוצת Petrarca Rugby האיטלקית. בין השנים 2003–2010, שיחק בקבוצה הצרפתית Stade Français . בין השנים 2010–2013, שיחק בקבוצה הצרפתית Racing 92 . בין השנים 2013–2014, חזר לשחק באיטליה עם קבוצת Rugby Rovigo Delta . בין השנים 2014–2016, שיחק בקבוצת Zebre . בשנת 2016, עבר לשחק בקבוצת הרוגבי האמריקאית Sacramento Express . 

בין השנים 2002–2012, ברגמסטו השתתף ב-89 משחקים בנבחרת איטליה ברוגבי יוניון , שמונה משחקים מתוכם במסגרת גביע העולם ברוגבי ו-48 משחקים מתוכם במסגרת אליפות שש האומות . 

בשנת 2016, החל לשחק בקבוצת Saluzzo Roosters האיטלקית בליגת הרוגבי . באותה השנה החל להיות חבר נבחרת איטליה בליגת הרוגבי ושיחק במשחקי גביע העולם נגד נבחרת ווילס וסרביה ולבנון.

ברגמסטו משחק בעמדת הקשר או הכנף. משום שבמהלך הקריירה שלו שיחק גם ברוגבי יוניון וגם בליגת הרוגבי, ברגמסטו נכלל ברשימת ה-dual-code rugby international .

==חיים אישיים==
ברגמסטו נולד בפדובה, איטליה וגדל במשפחה של שחקני רוגבי. אביו, ארטורו ברגמסטו , הוא שחקן רוגבי וכך גם אחיו הבכור, מאורו ברגמסטו . בשנת 2011, נישא לאשת התקשורת והשחקנית הצרפתייה-איראנית, ספטי אטי (Safavi Ati). בין השנים 2012–2013, אימץ אורח חיים טבעוני. לדבריו, הטבעונות עבורו היא פילוסופיה ודרך חיים, והוא נוהג להופיע בקמפיינים ובכנסים לקידום טבעונות וזכויות בעלי חיים. כמו כן, הוא ואשתו הם הבעלים של מסעדה טבעונית בפדובה ששמה 'Doody'z'. דגמן ביחד עם אחיו למעצב האופנה, ג'ורג'ו ארמני. בשנת 2004, הופיע על שער לוח השנה של Dieux du Stade . בשנת 2007, הופיע ביחד עם אחיו על עטיפת משחק המחשב Rugby 08 (במהדורה האיטלקית) של EA Sports.

==קישורים חיצוניים==

* [http://www.rlwc2017.com/news/you-dont-know-me-mirco-bergamasco YOU DON'T KNOW ME: MIRCO BERGAMASCO] - Rugby League World Cup
* [http://en.espn.co.uk/italy/rugby/player/13841.html MIRCO BERGAMASCOItaly] - ESPN
* [https://www.youtube.com/watch?v=csLPQ1YxQic Naked Mirco Bergamasco Takes Flight in Racy New PETA Ad] - PETA UK, 2017

==הערות שוליים==

קטגוריה:שחקני רוגבי
קטגוריה:ספורטאים טבעונים
קטגוריה:ספורטאים איטלקים
קטגוריה:איטלקים שנולדו ב-1983
אלמר באטרס

אלמר באטרס (באנגלית: Elmer Batters; 24 בנובמבר 1919 – 25 ביוני 1997) היה צלם אמריקאי, שהתפרסם בעיקר בזכות צילומיו החלוציים בתחום הפטיש לכפות רגליים, לרגליים ולגרביים.

== קריירת צילום ופרסום ==
אלמר באטרס היה צלם חלוצי של פטישיזם שהתמקד בעיקר בצילום נשים, עם דגש על גרביים, רגליים וכפות רגליים. עבודתו החלוצית החלה בשנות ה-50, והיא תרמה רבות להפיכת התחום של הפטיש לכפות רגליים למקובל ואף לאופנתי.

באטרס החל לפרסם את תצלומיו בעצמו. בשנת 1956 ייסד ופרסם את המגזין Man's Favorite Pastime שבו הציג את תצלומיו לראשונה. מאז סוף שנות ה-60 הוצגו עבודותיו במגזינים שונים כמו: Sheer Delight ,Black Silk Stockings ,Leg-O-Rama ,Nylon Doubletake ו-Tip Top. הוא היווה השראה לצלמי פטיש מפורסמים שזכו לשבחי הביקורות, כמו אד פוקס וג'וני ג'אן.

אחת הדוגמניות החביבות על באטרס הייתה אישה צעירה בשם קארושקה. מעט ידוע על חייה של הדוגמנית, עם זאת, היא הייתה אהובה ביותר על באטרס ועל מעריציו. באטרס כתב עליה פעם: .

לקראת סוף ימיו, באטרס "התגלה מחדש" על ידי המו"ל הגרמני בנדיקט טאשן שהוציא לאור שלושה ספרים על עבודותיו, ביניהם: "מקצות האצבעות ועד קצה הצינור" של אריק קרול ו-"הרגליים המרקדות לצלילי אלמר". טאשן למד והכיר את עבודתו של באטרס מהמגזין leg show, כאשר עורכת המגזין, דיאן הנסון הציגה את תצלומיו לדור הצעיר של הפטישיסטים בשנות ה-80 וה-90. 

כיום, תצלומים מקוריים של באטרס נמכרים בקרב אספני אומנות פטיש במחירים של עד 1500 דולר.

== קריירה צבאית ==
באטרס היה חייל בצי ארצות הברית, ולחם במלחמת העולם השנייה ב-USS Sunfish (SS-281) - אחת מספינות הקרב המוכרות. הקריירה הצבאית שלו מוזכרת בקצרה בספר "השמיים הבודדים" של טייס הניסוי ויליאם ברידג'מן.

== לקריאה נוספת ==
<div style="direction: ltr;">
* Batters, Elmer (1998). Legs That Dance to Elmer's Tune. Taschen. 
* Elmer Batters, Eric Kroll (2012). From the Tip of the Toes to the Top of the Hose. Taschen. 
</div>

== קישורים חיצוניים ==
* [https://www.taschen.com/pages/en/search/elmer-batters גלריית צילומים של אלמר באטרס], מאתר של ההוצאה לאור הגרמנית "טאשן".

== הערות שוליים ==
<div style="direction: ltr;">

</div>

קטגוריה:צלמים אמריקאים
קטגוריה:צלמי אופנה אמריקאים
קטגוריה:פטיש לכפות רגליים
קטגוריה:אמריקאים שנולדו ב-1919
קטגוריה:אמריקאים שנפטרו ב-1997
יצחק אלגאזי

רבי יצחק אלגאזי (ה'שפ"ה, 1625 - ה'תמ"ג, 1683) היה רב ופוסק מחכמי האימפריה העות'מאנית, רבה הראשי של איזמיר, מורה צדק בכיוס ומתלמידיו של הרב חיים בנבנישתי.

==תולדותיו==
נולד לרב אברהם אלגאזי. בגיל 17 שימש כמורה צדק באי כיוס. לאחר תקופה נשבע שלא ימשיך לכהן שם בכהונת רב, אך הרב אהרן בן חיים השני (עמו התכתב רבות) קבע שלא יהיה קיום לתורה בעיר זו בלעדי רבי יצחק אלגאזי, ועל כן התירו לו את שבועתו. למד אצל הרב חיים בנבנישתי בעל ספר כנסת הגדולה. בשנת ה'תל"ג, לאחר פטירת רבו, רבני איזמיר מינו אותו לשמש כרבה הראשי של העיר, וכיהן בתפקיד זה במשך כעשור עד לפטירתו. חלק מהתשובות שכתב הוכנסו על ידי רבו בעל כנסת הגדולה בספרו "בעי חיי". הלך לעולמו בשנת ה'תמ"ג בגיל 58. נכדו היה הרב חיים יהושע אלעזר הכהן חמצי.

==ספריו==
* שו"ת רבינו יצחק אלגאזי - הספר כולל בעיקר שאלות שהפנה לרבו בעל כנסת הגדולה, נדפס על ידי מכון ירושלים ה'תשמ"ב

== לקריאה נוספת ==
* הקדמת מכון ירושלים לספר "שו"ת רבינו יצחק אלגאזי"
* אנציקלופדיה ארזי הלבנון בערכו

== קישורים חיצוניים ==
* 
* 

קטגוריה:נפטרים ב-1683
קטגוריה:ילידי 1625
קטגוריה:האימפריה העות'מאנית: רבנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:פרשני הטור
קטגוריה:מחברי ספרי הלכה: ראשוני האחרונים
קטגוריה:ראשוני האחרונים
ברזילי יעבץ

רבי ברזילי יעבץ (? - ה'תק"ך (1760)) היה מחשובי רבני האימפריה העות'מאנית במאה ה-18.

==תולדותיו==
נולד לאביו רבי ברוך יעבץ. היה חתנו של רבי אליהו חאקו מחבר הספר "רוח אליהו".

כיהן כרב באיזמיר בזמן רבי חיים אבולעפיה (השני) ורבי יצחק הכהן רפפורט. 

העמיד תלמידים רבים, המפורסם שבהם הוא רבי יצחק נוניס בילמונטי המזכירו מספר פעמים בספרו שער המלך על הרמב"ם. תלמיד נוסף היה רבי אהרן אלפנדרי מרבני איזמיר. מתלמידיו היה הרב רפאל משה פאלקון מחבר ספר ישיר משה.<ref>ישיר משה, פרשת ויצא, דרוש ב'</ref> 

בספרו "לשון ערומים" נמצאים ההספדים שנשא על חשובי רבני איזמיר והסביבה, ובהם רבי יצחק אלגאזי, רבי ישראל בנבנישתי השני (בנו של רבי חיים בנבנישתי בעל כנסת הגדולה), רבי בנימין הלוי ורבי רפאל הלוי, ורבי אליהו הכהן בעל שבט מוסר.

נפטר בשנת ה'תק"ך (1760) באיזמיר.

חתנו היה רבי יהודה אשכנזי ששימש אף הוא לימים כרבה הראשי של איזמיר. רבי בכור יעקב יעבץ היה מצאצאיו.

==ספריו==
לשון ערומים שער
* לשון ערומים - דרשות על התורה (וכן דרשות מאביו רבי ברוך), הספדים, ביאורים על הרא"ם וכן חידושים על הרמב"ם. הודפס לראשונה באיזמיר בשנת תקי"ז
* לשון לימודים - חידושים על הטור (בפלפול עצום - לשון החיד"א בשם הגדולים). הודפס לראשונה באיזמיר בין השנים תפ"ט-תצ"ט, ונשרפה, ולא נשאר רק טופס אחד, וממנה נדפסה שנית בשנת תקט"ו. נדפס מחדש במהדורת טור ושולחן ערוך עם אוצרות ספרד בהוצאת אור ודרך.

==קישורים חיצוניים==
*
*[http://www.hebrewbooks.org/dtrambam.aspx?&hilite=dbf55db2-b197-4f43-bde7-73d186caa533&st=%D7%91%D7%A8%D7%96%D7%99%D7%9C%D7%99+%D7%99%D7%A2%D7%91%D7%A5 לשון ערומים, רבי ברזלי יעבץ], באתר HebrewBooks
* 

==הערות שוליים==

קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:רבנים: אחרונים
קטגוריה:איזמיר: רבנים
מריה, נסיכת דנמרק

מריה אגתה אודיל קבלייה (בדנית: Marie Agathe Odile; נולדה ב-6 בפברואר 1976) היא אשתו של יואכים, נסיך דנמרק.

==חיים==
הנסיכה נולדה בפריז, צרפת ב-6 בפברואר 1976 בשם מריה קבלייה. היא בתם היחידה של אלן קבלייה ופרנסיס גרסיוט. כשהייתה ילדה, התגרשו הוריה, והיא עברה עם אמה לז'נבה, שווייץ. הן אמה והן אביה נישאו בשנית לאחר הגירושין, כך שלמריה יש שני אחים למחצה מאמה ושני אחים למחצה מאביה. היא למדה מנהל עסקים בשווייץ ובארצות הברית, ועם סיום לימודיה החלה לעבוד בסוכנויות פרסום וידיעות בארצות הברית (למשל DoubleClick), צרפת ושווייץ. 

בשנת 2005 היא נפגשה עם יואכים, נסיך דנמרק, בנם של מרגרטה השנייה, מלכת דנמרק והנריק, נסיך דנמרק. יואכים התגרש זמן קצר לפני כן מאשתו הראשונה אלכסנדרה, והוא ומריה הפכו לאוהבים. הם התגלו לראשונה בידי העיתונות הדנית במהלך חופשה באביניון. היא ויואכים חגגו את השנה החדשה 2006/2007 יחד עם אשתו לשעבר של יואכים ושני בניו. בינואר 2007 ליוותה מריה את הנסיך יואכים ובניו בחופשת סקי, ובחג הפסחא של אותה שנה, הציג אותה יואכים בפני אמו בארמון מרסליסבורג. הם התארסו רשמית ב-3 באוקטובר של אותה שנה, ונישאו ב-24 במאי 2008. לצורך הנישואים, החליפה מריה את אזרחותה הצרפתית באזרחות דנית, והמירה את דתה מקתוליות ללותרניות. כמו כן היא החלה ללמוד דנית. 

ב-28 באוקטובר 2008 היא ערכה את הביקור המלכותי הראשון שלה, כאשר נסעה עם הנסיך יואכים לרבאט, מרוקו, וחילקה צעצועי לגו לילדים יתומים. ב-17 בנובמבר 2009 היא הוכרזה כפטרונית הוועדה הדנית לאונסק"ו. כמו כן היא פטרונית של אגודת האפילפסיה הדנית, קרן האיידס וקרן ה. היא דוברת צרפתית, אנגלית, ספרדית איטלקית ודנית.

==משפחתה==
ליואכים ומריה יש שני ילדים:
* הנריק, נסיך דנמרק (נולד ב-4 במאי 2009)
* אתנה, נסיכת דנמרק (נולדה 24 בינואר 2012)
מריה גם משמשת כאם חורגת לשני בניו של הנסיך מנישואים קודמים: ניקולאי, נסיך דנמרק ופליקס, נסיך דנמרק.

==תואר==
עם נישואיה לנסיך יואכים קיבלה מריה את התואר: . התואר "רוזן מונפזאט" הוסף לתוארו של יואכים (כמו גם לתוארו של אחיו הנסיך פרדריק) רק ב-29 באפריל 2008. התואר עובר בירושה לצאצאיהם. כמו כן היא אבירת מסדר הפיל, מפקדת בכירה בלגיון הכבוד, ומחזיקה בעוד שלל עיטורים ממדינות שונות ברחבי העולם.

==קישורים חיצוניים==

==הערות שוליים==

קטגוריה:נסיכות
קטגוריה:אצולה דנית
קטגוריה:בית שלזוויג-הולשטיין-זונדרבורג-גליקסבורג
קטגוריה:נשים דניות
קטגוריה:בוגרי מכללת מרימאונט מנהטן
קטגוריה:דניות שנולדו ב-1976
קטגוריה:דנים שנולדו ב-1976
בידהיה דווי בהנדארי

בידהיה דווי בהנדארי (בנפאלית: विद्या देवी भण्डारी; נולדה ב-19 ביוני 1961) היא פוליטיקאית עבר נפאלית שכיהנה כנשיאת נפאל ומפקדת הצבא בשנים 2015–2023. היא האישה הראשונה המחזיקה בתפקיד. קודם לכן, כיהנה בהנדארי כסגנית יו"ר המפלגה הקומוניסטית, שרת הסביבה, שרת ההגנה (האישה הראשונה במדינה אשר מחזיקה בתפקיד) ויו"ר איגוד הנשים של נפאל. ב-28 באוקטובר 2015 נבחרה בהנדארי לנשיאות הצבעה פרלמנטרית, שקיבלה 327 קולות מתוך 549. בשנת 2016 נבחרה על ידי מגזין פורבס למקום 52 ברשימת 100 הנשים החזקות בעולם.

בעקבות המשבר הפוליטי במדינה, ביולי 2021 בית המשפט העליון הורה לנשיא למנות את שר באהדור דאובה לראש הממשלה ודבר בוצע באופן מיידי.

== ביוגרפיה ==
בהנדארי נולדה בשנת 1961 בדרום מזרח נפאל. העשייה הציבורית של בהנדארי החלה כאשר הצטרפה בגיל 17 לאגף הצעירים של המפלגה הקומוניסטית. כשהייתה בהנדארי סטודנטית, היא הצטרפה לתא סטודנטים שמאלני. בשנת 1994 בהנדארי נבחרה לפרלמנט הנפאלי, ונבחרה אליו שוב בשנת 1999. בשנת 2013 נבחרה לראשות המפלגה.

==קישורים חיצוניים==

קטגוריה:נשים נפאליות
קטגוריה:פוליטיקאים נפאלים
קטגוריה:קומוניסטים
קטגוריה:שרות הגנה
קטגוריה:נשיאות
קטגוריה:ילידות 1961
קטגוריה:100 הנשים החזקות בעולם של פורבס
Songs I Wrote with Amy

Songs I Wrote with Amy (בעברית: שירים שכתבתי עם איימי) הוא מיני-אלבום שפורסם באופן עצמאי על ידי הזמר-יוצר הבריטי אד שירן. לאחר ההצלחה של "+", פורסמו מחדש חמישה מאלבומיו הקודמים, בהם "Songs I Wrote with Amy", אשר פורסם בפעם השנייה ב-9 בדצמבר 2011. כל השירים נכתבו בשיתוף פעולה של אד שירן יחד עם איימי ודג'.

ב-2015, הודיע שירן על פרסומו של מארז תקליטים חדש שנקרא "5". מארז זה כולל חמישה מיני-אלבומים שפרסם בעבר, כאשר אחד מהם הוא "Songs I Wrote with Amy".

== רשימת רצועות ==

==קישורים חיצוניים==

קטגוריה:אלבומי אד שירן
קטגוריה:מיני-אלבומים באנגלית
קטגוריה:מיני-אלבומי חברת אטלנטיק רקורדס
Blame

Blame (בעברית: להאשים) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. הוא פורסם בתור הסינגל השלישי מתוך האלבום ב-5 בספטמבר 2014. בשיר משתתף גם הזמר הבריטי ג'ון ניומן והוא נכלל ברשימת ה-deluxe edition של ניומן באלבום האולפן השני שלו, Revolve. אחיו של ג'ון, ג'יימס ניומן סייע לאמנים בכתיבת השיר, בזמן שהאריס שימש גם כמפיק.

השיר זכה לביקורות חיוביות מצד מבקרי המוזיקה, אשר החמיאו להפקה ולשירתו של ניומן. כבר בשבועו הראשון, כבש השיר את ראש מצעד הסינגלים הבריטי, ובכך הפך לשיר השביעי (והשלישי ברציפות) של האריס שזוכה להישג זה, והשלישי של ניומן. בבילבורד הוט 100 (ארצות הברית), נכנס השיר לעשרים המקומות הראשונים.

== רקע ==
ג'ון ניומן פנה בתחילה לקלווין האריס באמצעות הטוויטר על שיתוף פעולה בשיר עליו הוא עובד. ניומן שלח את דגימת קולו וכמה אקורדים נוספים והאריס בנה את המוזיקה סביב זה. ניומן כתב את כל מילות השיר.

הסינגל והעבודה עליו הוכרזו בטוויטר ב-8 ביוני 2014. "Blame" במקור היה מתוכנן ליציאה לאור ב-25 באוגוסט, אך התעכב עד 7 בספטמבר.

בחודשים אוגוסט וספטמבר 2014, האריס פרסם תקדים באורך חמש עשרה שניות של הרצועה בחשבון האינסטגרם שלו, והוסיף: "זה אכן יעמוד בציפיות שנבנו. אני מאוד נרגש לגבי זה, אני חושב שזה הצעד הבא בקריירה שלי". השיר נכתב בתו של סי-מינור, ובטמפו של 128 פעימות לדקה.

==מיקומי שיא במצעדים==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×4
| 280,000
|-
! ברזיל (Pro-Música Brasil)
| יהלום ×2
| 500,000
|-
! קנדה (Music Canada)
| פלטינה
| 80,000
|-
! גרמניה (BVMI)
| פלטינה
| 400,000
|-
! איטליה (FIMI)
| פלטינה ×2
| 60,000
|-
! מקסיקו (AMPROFON)
| יהלום+פלטינה ×2
| 420,000
|-
! ניו זילנד (RMNZ)
| זהב
| 7,500
|-
! נורווגיה (IFPI Norway)
| פלטינה ×3
| 30,000
|-
! פורטוגל (AFP)
| זהב
| 10,000
|-
! ספרד (PROMUSICAE)
| פלטינה
| 40,000
|-
! שווייץ (IFPI Switzerland)
| זהב
| 15,000
|-
! הממלכה המאוחדת (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×3
| 3,000,000
|-
! colspan="3" |סטרימינג
|-
! דנמרק (IFPI Danmark)
| פלטינה
| 2,600,000
|-
! ספרד (PROMUSICAE)
| פלטינה
| 8,000,000
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום במקסיקו
קטגוריה:סינגלים בהוצאת קולומביה רקורדס
ישראל גולדפרב

הרב ישראל גולדפרב (באנגלית: Israel Goldfarb; 1879, שינאווה – 1956, ברוקלין) היה חזן ומלחין יהודי גליציאני-אמריקאי. כמה מיצירותיו הפכו לקלאסיקה של הזמר היהודי הכללי, כמו ניגון "שלום עליכם", ברכות הדלקת נרות חנוכה ועוד.

==קורות חיים==
נולד בעיירה שיניאווה שבגליציה, אוסטריה (כיום פולין), בשנת 1879, ובנעוריו, בשנת 1893, היגר לארצות הברית כרבים אחרים והתיישב בניו יורק. אחיו היה המוזיקאי והמלחין שמואל אליעזר גולדפרב , ראש המחלקה למוזיקה במשרד החינוך בניו יורק. למד רבנות בבית המדרש לרבנים באמריקה (JTSA) וחינוך מוזיקלי באוניברסיטת קולומביה ובבית הספר ג'וליארד. ב-1902 הוסמך לרבנות, לצד מרדכי קפלן, מייסד תנועת הרקונסטרוקציוניזם. בשנים 1902–1905 שימש רב וחזן בקהילת סטטן איילנד. לאחר מכן מונה לחזן ראשי ומנהל בית ספר בקהילת בית ישראל אנשי אמת, ושנה לאחר מכן גם כרב, משרה שאותה החזיק עד לפטירתו.

בין השנים 1920–1942 עבד כמורה למוזיקה ליטורגית בבית המדרש לרבנים באמריקה (JTSA). שיטתו בהוראת חזנות אומצה במכון לחזנות בבית המדרש לרבנים באמריקה, בבית הספר לחזנות בישיבה יוניברסיטי ובמוסדות נוספים. בין היתר היה מורהו הפרטי של אהרן קופלנד, ופרסם חוברות שירים.

בין שיריו המפורסמים הוא הניגון ל-"שלום עליכם", שפורסם ב-Jewish Songster ב-1918. לדברי אליהו שלייפר ב-2006, שיר זה הוא מהפופולריים ביותר מבין זמירות השבת ומושר בכל החוגים ביהדות. לחנים נודעים נוספים שחיבר הם "יה ריבון עלם", "יפה נוף", "שומר ישראל שמור", "ל"ג בעומר" והנוסח האשכנזי המקובל למנגינת "ברכת הנרות" של הדלקת נרות חנוכה.

== קישורים חיצוניים ==

* עופר רונן, [http://www.jewish-music.huji.ac.il/he/content/ישראל-גולדפרב ישראל גולדפרב], המרכז לחקר המוזיקה היהודית, האוניברסיטה העברית בירושלים
* [http://www.milkenarchive.org/artists/view/rabbi-israel-goldfarb ישראל גולדפרב] באתר Milken Archive

קטגוריה:חזנים אמריקאים
קטגוריה:מלחינים יהודים אמריקאים
קטגוריה:מלחינים יהודים פולנים
קטגוריה:ניו יורק: רבנים
קטגוריה:מהגרים מאוסטריה לארצות הברית
קטגוריה:אמריקאים שנולדו ב-1879
קטגוריה:אמריקאים שנפטרו ב-1956
Papercut (שיר של זד)

Papercut (בעברית: חתך מנייר) הוא שיר של הדי ג'יי והמפיק הרוסי-גרמני זד מתוך אלבום האולפן השני שלו, True Colors. בשיר משתתף גם הזמר-יוצר הדרום אפריקני טרוי סיון. השיר הופק על ידי זד, וכן נכתב על ידו, יחד עם ג'וליה מייקלס, סאם מרטין, לינדי רובינס, ג'ייסון אביגן ואוסטין פול פלורס. הוא פורסם בתור הסינגל השלישי ב-17 ביולי 2015.

== ביקורות ==
השיר זכה לביקורות חיוביות מהמבקרים, אשר שיבחו את שירתו של סיון ברצועה. ניק קלי מפרויקט U כתב, "בהתחלה, "Papercut" נשמע כמו בלדה. וכמו שזה נשמע, זה יכול להיות חלק מהסרט "לשבור את הקרח". ולאחר מכן מגיעים הקצב, הפעימות, וטרוי שמתחיל לשיר את זה, מדהים", והוסיף כי סיון הוא הסולן המושלם לשיר זה. כריס היי, מ-"Pop Insomniacs", כינה את הרצועה "גולת הכותרת של האלבום" ו-"פרוסה מרשימה של פופ שמלווה בשירה המבטיחה של סיון". גלן גמבוה, מ-"ניוזדיי", כינה את השיר: "סוויטה מרתקת של סינת'פופ".

השיר צבר למעלה מ-20 מיליון השמעות בספוטיפיי.<ref></ref>

== מיקומי שיא ==

==קישורים חיצוניים==

* 

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי זד
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי זד
קטגוריה:שירים שנכתבו על ידי לינדי רובינס
קטגוריה:סינגלים בהוצאת אינטרסקופ רקורדס
יוסי לוי-ספרי

יוסי לוי-ספרי (נולד ב-8 באוגוסט 1972) הוא דיפלומט ישראלי המכהן כשגריר של ישראל בסופיה, בולגריה.

== ביוגרפיה ==
לוי-ספרי נולד וגדל ברחובות. למד לתואר ראשון במשפטים באוניברסיטה העברית בירושלים, ועסק בעריכת דין בין השנים 1997–2006. בשנת 2000 סיים לימודי מוסמך במשפטים באוניברסיטה העברית, ובשנת 2006 השלים תואר שני בחקר סכסוכים באותה אוניברסיטה. 

בשנת 2006 הצטרף לקורס הצוערים של משרד החוץ. בין השנים 2007–2010 שירת כקונסול, קצין מנהלה וממלא מקום השגריר בשגרירות ישראל במונטווידאו, אורוגוואי. בין השנים 2011–2014 כיהן כממונה על היחסים בשגרירות ישראל באנקרה, טורקיה, לאחר הורדת דרג היחסים בין המדינות בעקבות פרשת המרמרה. 
בין השנים 2015–2017 כיהן כמנהל מחלקת תנאי שירות של הדיפלומטים הישראלים בחו"ל במטה משרד החוץ. ב-1 בינואר 2017 מונה לקונסול כללי של ישראל באיסטנבול, טורקיה. הוא החל למלא את תפקידו באוקטובר 2017, אך במאי 2018 גורש על ידי הנשיא ארדואן במחאה על הרג פלסטינים במהלך העימותים בגבול ישראל-רצועת עזה

כיום לוי ספרי מכהן כיו"ר ועד העובדים של משרד החוץ

== הערות שוליים ==

קטגוריה:דיפלומטים ישראלים
קטגוריה:שגרירי ישראל בבולגריה
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:להט"בים ישראלים
קטגוריה:רחובות: אישים
קטגוריה:ישראלים שנולדו ב-1972
Shave It

Shave It (בעברית: גלח את זה) הוא שיר של הדי ג'יי והמפיק הרוסי-גרמני זד. השיר הופק ונכתב על ידי זד, ופורסם ב-4 באוקטובר 2011 באמצעות חברת התקליטים של סקרילקס, האווסלה. השיר הגיע למקום הרביעי במצעד שירי הדאנס למועדונים בבילבורד, ב-3 במרץ 2012. מיני-אלבום הכולל רימיקסים של קסקייד, טומי טראש, ו-501 – פורסם ב-8 בנובמבר 2011, תחת הכותרת: Shave It – The Aftershave.

הגרסה החלופית של השיר, "Shave It Up", נכלל באלבום הבכורה של זד, Clarity. הגרסה המורחבת פורסמה באופן בלעדי ב-Beatport ב-22 באוקטובר 2012. עוד שיר של זד המשלב שימוש ב-"Shave It" הוא "Hourglass" (בהשתתפות LIZ), הרצועה הקודמת ל- "Shave It Up" ב-Clarity. לאחר 4 דקות של החלק העיקרי של השיר, הוא הופך להיות 1:15 דקות של הקדמה ל-"Shave It Up".

== וידאו קליפ ==
הקליפ לשיר בוים על ידי שון סטיגמייר, הופק על ידי מייק לונגנבץ' ופורסם ב-1 בנובמבר 2011.

== רשימת הרצועות - Shave It – The Aftershave ==

== אנשי צוות ==
* זד – הפקה, כתיבה.

== קישורים חיצוניים ==

קטגוריה:שירי 2011
קטגוריה:שירי זד
קטגוריה:שירים שנכתבו על ידי זד
כריסטיאן גונטר

כריסטיאן גונטר (בגרמנית: Christian Günter, נולד ב-28 בפברואר 1993 בפילינגן-שווינינגן שבגרמניה) הוא כדורגלן גרמני המשחק בפרייבורג מהבונדסליגה בעמדת המגן השמאלי.

==קריירת מועדונים==
גונטר הצטרף לפרייבורג בשנת 2006, כאשר היה בן 13. כנער התבלט גונטר ונחשב ככישרון גדול, והיה קפטן בקבוצות הנערים של פרייבורג. בעונת 2012/13 הצטרף גונטר לסגל הקבוצה הבוגרת של פרייבורג. תחילה שיחק בעיקר בקבוצת המילואים, אך החל מעונת 2013/14 הפך לשחקן הרכב קבוע בפרייבורג. בעונה זו הצטיין גונטר, וסיים עם פרייבורג במקום ה-14, בטווח ביטחון של תשע נקודות ממבחני ההישרדות בבונדסליגה, כשקבוצתו ספגה 61 שערי ליגה. הצלחה זו אף הקנתה לו זימון לנבחרת גרמניה. בעונה זו השתתף גונטר עם פרייבורג במפעל הליגה האירופית, לנוכח העובדה שפרייבורג סיימה חמישית בעונת 2012/13. פרייבורג וגונטר כשלו להעפיל לשלבי הנוק אאוט כשסיימו במקום השלישי בבית שכלל את סביליה, סלובן ליברץ ואשטוריל. בעונת 2014/15 גונטר לא החמיץ ולו משחק אחד של פרייבורג בבונדסליגה, אך נשר עם קבוצתו אל הבונדסליגה השנייה בתום העונה, על אף שיפור משמעותי בהגנה, שספגה 47 שערים. בעונה זו הבקיע גונטר את שער הבכורה שלו בקבוצה הבכירה של פרייבורג, בניצחון 0–2 על שאלקה 04 בנובמבר 2014. בעונת 2015/16 היה גונטר חלק מהצלחת הקבוצה שהעפילה מחדש לבונדסליגה. בעונת 2016/17 גונטר היה חלק מחוליית הגנה שכללה את מנואל גולדה, צ'יילאר סויונג'ו, פסקל שטנצל ומארק אוליבר קמפף, וסיימה את העונה במקום השביעי בבונדסליגה עם 60 ספיגות. בזכות המקום השביעי זכו גונטר ופרייבורג בכרטיס למוקדמות הליגה האירופית, אך כשלו עוד לפני שלב הבתים כאשר הודחו על ידי דומז'אלה.

==קריירה בינלאומית==
גונטר שיחק בכל הנבחרות הצעירות של גרמניה. במאי 2014 ערך הופעה בודדת בנבחרת גרמניה הבוגרת, בתיקו 0-0 מול נבחרת פולין, במשחק הכנה למונדיאל 2014, כאשר החליף בדקה ה-81 את חברו דאז לפרייבורג, אוליבר זורג. עם זאת, גונטר לא זומן לסגל הגרמני למונדיאל 2014 עצמו. גונטר היה מועמד להצטרף כבוגר לסגל נבחרת גרמניה האולימפית לאולימפיאדת ריו דה ז'ניירו בשנת 2016, אך לא זומן לבסוף.

נכלל בסגל נבחרת גרמניה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני פרייבורג
קטגוריה:כדורגלני נבחרת גרמניה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:גרמנים שנולדו ב-1993
גודנס אג'אי

גודנס אוהרימן אג'אי (באנגלית: Goodness Ohiremen Ajayi; נולד ב-6 באוקטובר 1994) הוא כדורגלן ניגרי המשחק בקיריאת בעמדת החלוץ.

==קריירה==
אג'אי התחיל את הקריירה שלו כחניך באקדמיה לכדורגל אבוג'ה ובגיל 18 הצטרף למחלקת הנוער של רייקה מליגת העל הקרואטית. ב-18 ביולי 2013 ערך את הופעת הבכורה שלו בקבוצה הבוגרת של רייקה בניצחון 0-5 נגד פרייסטאטין טאון מליגת העל הוולשית. ב-10 במאי 2014 הבקיע את שער הבכורה שלו בקריירה בניצחון 1-5 נגד לוקומוטיבה זאגרב.

ב-27 ביולי 2015 הושאל לשירוקי ברייג מליגת העל של בוסניה והרצגובינה עד לסיום העונה. בשירוקי רשם את תקופת השיא שלו בקריירה, עם 5 שערים ב-15 הופעות בליגה.

ב-3 בספטמבר 2017 הושאל להפועל אשקלון מליגת העל עד לסיום העונה. ב-23 בספטמבר 2017 הבקיע את שער הבכורה שלו באשקלון בניצחון 0-3 נגד הפועל רעננה ובכך שבר בצורת של 18 חודשים ללא שער.

ביוני חתם באינטר זאפרשיץ'.

ביולי אג'אי חתם באסטרה ג'יורג'יו מליגת העל הרומנית.

ביולי , אג'אי חתם בכזמה מליגת העל הכווייתית.

==תארים==
; רייקה
*ליגת העל הקרואטית: 
*הגביע הקרואטי: , 
*הסופר קאפ הקרואטי: 

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:בנין סיטי: כדורגלנים
קטגוריה:כדורגלני רייקה
קטגוריה:כדורגלני שירוקי ברייג
קטגוריה:כדורגלני הפועל אשקלון
קטגוריה:כדורגלני אינטר זאפרשיץ'
קטגוריה:כדורגלני אסטרה ג'יורג'יו
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים בבוסניה והרצגובינה
קטגוריה:ספורטאים ניגרים בישראל
קטגוריה:ספורטאים ניגרים ברומניה
קטגוריה:ספורטאים זרים בכווית
קטגוריה:ספורטאים ניגרים בעומאן
קטגוריה:ניגרים שנולדו ב-1994
כריסטין ורדרוס

כריסטין ורדרוס (באנגלית: Christine Vardaros; נולדה ב-19 ביולי 1969) היא רוכבת אופניים מקצוענית אמריקאית, כתבת ספורט ופעילה טבעונית לזכויות בעלי חיים.

==קריירה==
בשנת 1995, ורדרוס החלה להתחרות ברכיבת הרים בניו יורק. לאחר שנתיים עברה להתגורר בקליפורניה כדי להתמקצע בתחום הרכיבה. בשנת 2000 החלה לרכוב באופן מקצועני ונטשה את רכיבת ההרים לטובת רכיבת סייקלוקרוס. בשנת 2002, הצטרפה לנבחרת הלאומית של ארצות הברית וייצגה את ארצות הברית בשלוש תחרויות של אליפות העולם בסייקלוקרוס מטעם UCI. בנוסף, השתתפה ב-25 תחרויות של גביע העולם, וסיימה בעשירייה הראשונה במספר גביעי עולם, וכן זכתה במקומות הראשונים במרוצים בינלאומיים שונים, לרבות מרוצים של ה-UCI. 

ורדרוס משמשת כשגרירה של הארגון 'Bike Pure' הפועל לקידום יושרה והוגנות בענף הרכיבה המקצועית, וכן עוסקת ככתבת ספורט בתחום רכיבת אופניים במספר מגזיני ספורט רכיבה.

==טבעונות==
בשנת 1993, ורדרוס אימצה אורח חיים צמחוני. בשנת 2000, עם מעברה לרכיבת אופניים מקצוענית, אימצה אורח חיים טבעוני על מנת לקדם את הישגיה הספורטיביים, אולם לאחר שחקרה את הנושא גם בהיבטים אתיים, החליטה לדבוק באורח החיים הזה גם מסיבות מוסריות ואקולוגיות. היא דוברת מטעם הארגונים 'In Defense of Animals', ועדת הרופאים לרפואה אחראית והאגודה הטבעונית הפועלים לקידום טבעונות או זכויות בעלי חיים, ומעת לעת מעבירה במסגרת זו הרצאות בנושא טבעונות וספורט.

==חיים אישיים==
גדלה בניו יורק. מגיל 15 ועד תקופת שהותה באוניברסיטה, ורדרוס עסקה בסייף. משנת 2009, מתגוררת בפלנדריה, בלגיה עם בעלה, אזרח בלגי.

==קישורים חיצוניים==

* [https://www.crossresults.com/racer/66678 Christine vardaros Baboco, crossresults]
* [https://web.archive.org/web/20150920034323/http://www.challengetech.it/info/teams/en/christine-vardaros-021?macro=3 CHRISTINE VARDAROS (USA) - Challenge Tires] 
* [https://www.youtube.com/watch?v=Jumf300WjHY A vegan diet for active lives, Christine Vardaros at IARC 2013 Luxembourg], VeganKanal, 2013
* [https://www.youtube.com/watch?v=o22RCGrciT4 Christine Vardaros - World-Class Vegan Cyclocross Racer], Supreme Master Television, 2011
* [http://www.cxmagazine.com/clark-paris-to-ancaster-maghalie-rochette-takes-womens-win-2014-report-results ’CROSS DOMINATION: ANTHONY CLARK AND MAGHALIE ROCHETTE CROSS FIRST IN PARIS TO ANCASTER—BRIEF REPORT, RESULTS,] Cyclocross Magazine, APRIL 27, 2014
* [http://www.greatveganathletes.com/christine-vardaros-vegan-cyclist Christine Vardaros, vegan cyclist], Great Vegan Athletes
* [http://www.slowtwitch.com/Interview/That_peanut_Christine_Vardaros_3352.html That peanut Christine Vardaros], slowtwitch, Jan 30 2013
* [http://www.organicathlete.org/post/vegan-athlete-christine-vardaros#.WdQvs9UjS70 Christine Vardaros - Cycling], OrganicAthlete, June 2, 2004
* [https://www.welovecycling.com/wide/2016/07/12/pro-cyclists-went-veg-meat-really-necessary/ Pro Cyclists Who Went Veg: Is Meat Really Necessary?], welovecycling, JULY 12, 2016

==הערות שוליים==

קטגוריה:רוכבות אופניים
קטגוריה:ספורטאיות אמריקאיות
קטגוריה:ספורטאיות טבעוניות
קטגוריה:טבעוניות אמריקאיות
קטגוריה:טבעונים אמריקאים
קטגוריה:עיתונאי ספורט
קטגוריה:תקשורת ספורט בארצות הברית
קטגוריה:רוכבי אופניים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:ארצות הברית: אישים בספורט
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
מרקורי מונטקלייר

מרקורי מונטקלייר (באנגלית: Mercury Montclair) היא מכונית סלון אשר יוצרה על ידי חטיבת מרקורי בקונצרן המכוניות האמריקאית פורד בין השנים 1955–1960, ובין השנים 1964–1968.

==ייצור==
בין השנים 1955-1957 יוצר הדגם על ידי "מרקורי" בחברת פורד, בין השנים 1958-1960 יוצר הדגם על ידי חטיבת "M-E-L" בחברת "פורד". בין השנים 1964-1968 הדגם יוצר יל ידי חטיבת "Lincoln Mercury" בחברת "פורד".

בין השנים 1955-1960 יוצרו 71,588 יחידות (בתצורות סדאן, קופה-הרדטופ וקבריולה).

המונטקלייר נקראה ע"ש העיירה היוקרתית מונטקלייר שבניו ג'רזי. את דגמי המונטקלייר (1964-1968) ניתן היה להזמין בשני סוגי מרכב – Maruder, שהיה קונבנציונלי למדי, ו-Breezeway, שהיה עיצוב מיוחד שבו היה לחלון האחורי שיפוע שלילי ומנוע חשמלי שניתן היה להוריד אותו ועל ידי כך לאוורר את הרכב. מכאן שמו - Breezeway.

==תצורות==
===(1955-1960)===

* 4 דלתות - סדאן
* 2 דלתות - קופה, הרדטופ
* 2 דלתות - קבריולה

===(1964-1968)===
* 4 דלתות - סדאן
* 2 דלתות - הרדטופ

==תמונות==
===(1955-1960)===
<gallery mode="packed" heights="120">
קובץ:Mercury Convertible.jpg | מרקורי מונטקלייר קבריולט 
קובץ:1956 Mercury Montclair hardtop sedan (7026171671).jpg | מרקורי מונטקלייר הרדטופ, שנת 1956 - מבט לתוך הרכב
קובץ:1956 Mercury Montclair hardtop sedan (7026169651).jpg | מרקורי מונטקלייר, שנת 1956
קובץ:1956 Mercury Montclair Sedan.jpg | מרקורי מונטקלייר, שנת 1956, 4 דלתות
קובץ:Mercury Montclair 1955 (8770973923).jpg | מרקורי מונטקלייר, שנת 1955
קובץ:1956 Mercury Montclair 3-tier dash.jpg | מרקורי מונטקלייר, שנת 1956 - מבט ללוח הבקרה
</gallery>

===(1964-1968)===
<gallery mode="packed" heights="120">
קובץ:1965 Mercury Montclair Marauder (23195286510).jpg | מרקורי מונטקלייר, שנת 1965
קובץ:1964 Mercury Montclair.jpg | מרקורי מונטקלייר, שנת 1964
קובץ:Mercury Montclair 01.jpg | מרקורי מונטקלייר, שנת 1965
קובץ:1965 Mercury Montclair Marauder (23195271150).jpg
קובץ:1964 Mercury Montclair (5553824099).jpg | מרקורי מונטקלייר, שנת 1964
</gallery>

==ראו גם==
* מרקורי S-55 
* מרקורי וויאג'ר
* מרקורי טרנפיק קרוזר
* מרקורי מטאור

== קישורים חיצוניים ==

* [http://www.mercuryvehicles.com אתר מרקורי הבינלאומי]
* [https://www.youtube.com/watch?v=Vu2te6zrqVQ מרקורי מונטקלייר, הרדטופ שנת 1964] (2:44 דקות), יו-טיוב
* [https://www.youtube.com/watch?v=flOT0nl3Y28 מרקורי מונטקלייר דגם "Park Lane" שנת 1964] (1:50), יו-טיוב

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
מונטקלייר
תופעת הליצנים המפחידים

אדם לבוש כליצן מרושע
ליצנים מפחידים במסיבה
תופעת הליצנים המפחידים היא תופעה עולמית, במסגרתה אנשים המחופשים לליצנים עוברים ברחובות, מפחידים עוברי אורח ולעיתים אף מתקיפים אותם. התופעה מתקיימת באתרים כמו יערות, בתי ספר, גנים ציבוריים וסמטאות, בעיקר בשעות הערב והלילה (בשעות החשוכות יותר). לעיתים ליצנים מצטיידים בסכינים או במסורים חשמליים מסוגים שונים, במטרה להפחיד את העוברים והשבים. התופעה נחשבת למתיחה קונדסית. עקב התופעה, רוב המדינות שהתופעה הופיעה בהן הוציאו את הליצנים מהחוק.

התופעה החלה בארצות הברית ובקנדה, והתפשטה ברחבי העולם עם הפצתם של קטעי וידאו ותמונות של הליצנים במדיה החברתית. החל מ-2013 תצפיות של אנשים לבושים כליצנים מוזרים נרשמו באיטליה, בצרפת ובמדינות נוספות בעולם. בשנת 2016 החל שטף אירועים ברחבי ארצות הברית וקנדה, ובהמשך הטרנד התפשט למדינות אירופה, לרוסיה, לאוסטרליה, לאמריקה הדרומית, לניו זילנד ולסינגפור. בספטמבר 2017 התופעה החלה להופיע בישראל.

מרבית האירועים במסגרת התופעה לא הכילו אופי פלילי, אך עם זאת, בכמה מהאירועים נעצרו ליצנים והואשמו בהפחדה, איומים, ניסיונות שוד ותקיפת ילדים ומבוגרים. בתגובה כמה אנשים החלו להגיב באלימות כלפי אנשים מחופשים לליצנים, לרבות לליצנים רפואיים.

== התפתחות התופעה ==
התופעה תועדה בשנת 2016 בארצות הברית ובמדינות אחרות בעולם, לאחר שבאוגוסט 2016 תושב העיירה גרנוויל בדרום קרוליינה בארצות הברית הלך בבגדי ליצן מטריד עם בלונים שחורים.

באוקטובר 2016 התפשטה התופעה לעוד הרבה מדינות בעולם כגון בריטניה, אוסטרליה, גרמניה, רוסיה, ניו זילנד, צרפת ועוד.

בספטמבר 2017, בעקבות הפצת סרט האימה, שמבוסס על הספר "זה", החלה התופעה להתפשט ברחבי ישראל.

== התופעה בישראל ==
בספטמבר ואוקטובר 2017 תפסה התופעה תאוצה בישראל, וזכתה לפרסום רב ברשתות החברתיות ובחדשות. בתגובה, הודיעו מספר ראשי עיריות בישראל שיתייחסו בחומרה רבה לתופעה. גם משטרת ישראל התייחסה לתופעה והזהירה נגד התופעה. המשטרה עצרה ועיכבה בני נוער וילדים שהתחפשו לליצנים והפחידו תושבים בערים שונות.

כדי להלחם בתופעה, הודיעו בשנת 2018 מנהלי בתי ספר ברחבי הארץ כי תיאסר כניסת תלמידים בתחפושות ליצן לשטחי בתי הספר במהלך חג הפורים.

ביולי 2021 דווח על מקרה של נער המחופש לליצן מפחיד באזור פתח תקווה, מאז לא נרשם או דווח אף מקרה דומה.

== פרשנות ==
חלק מההסברים לתופעה טוענים כי הליצנים מהווים חלק ממסע קידום לסרטו של רוב זומבי "31" (שעוסק בליצנים) או סרטו של אנדרס מוסצ'ייטי "זה", המבוסס על ספרו של סטיבן קינג זה, כששניהם מציגים נבל לבוש כליצן.

הסופר בנג'מין רדפורד, שכתב את הספר "ליצנים רעים" אמר כי התופעה מהווה חלק מאפקט גלגל השלג, כששמועה ודאגות לגיטימיות מתערבבות עם החיפוש האנושי אחר סיפור טוב.

יש שדחו טענות אלה כהיסטריה המונית וכי זהו רק ליבוי פחד מליצנים שקיים אצל ילדים ומבוגרים כאחד.

==ראו גם==
*פחד מליצנים
*פאניקה מוסרית
*אגדה אורבנית
*ג'ון ויין גייסי
*זה (סרט אימה)
==קישורים חיצוניים==
* 
* 
* 
* 
* 
* 
* ניר ברכה, [http://www.matteroflife.me/מה-הסיפור-עם-ליצנים/ מה הסיפור עם ליצנים?] למה הם מצליחים להבהיל אותנו, ומה עובר על האדם מתחת למסכת הליצן?

==הערות שוליים==

קטגוריה:2016 בממלכה המאוחדת
קטגוריה:2016 בארצות הברית
קטגוריה:2017 בישראל
קטגוריה:ליצנות
קטגוריה:פוסטמודרניזם
קטגוריה:אגדות אורבניות
קטגוריה:סיפורת אימה
מריה דרשקוביץ', רוזנת טראקושצ'ן

מריה דרשקוביץ', רוזנת טראקושצ'ן (בגרמנית: Maria Gräfin Drašković von Trakošćan; 8 במרץ 1904 - 10 ביוני 1969), הייתה אשתו של אלברכט, דוכס בוואריה ראש בית ויטלסבאך.

==ביוגרפיה==
מריה נולדה ב-8 במרץ 1904 בווינה, לדיוניס מריה דרשקוביץ', רוזן טראקושצ'ן וליוליאנה רוזה, נסיכת מונטנואובו, בתם של אלפרד, נסיך מונטנואובו השני ופרנצסקה קינסקי, רוזנת וצ'יניץ וטטאו. אביה של מריה השתייך לאצולה הקרואטית הישנה של האימפריה האוסטרו-הונגרית, ואף היה חבר בבית המגנטים ההונגרי ובפרלמנט הקרואטי. מצד אביה הייתה מריה צאצאית של הרוזנת ההונגרייה ארז'בט באטורי הידועה לשמצה, ואילו מצד אמה היא הייתה צאצאית של מארי לואיז, דוכסית פארמה מבעלה השני אדם אלברט פון נייפרג.

ב-3 בספטמבר 1930 התחתנה מריה בברכטסגאדן עם אלברכט, דוכס בוואריה, ממנו נולדו לה 4 ילדים. בשנת 1955 מת חמיה רופרכט, נסיך הכתר של בוואריה, ובעלה אלברכט הפך לראש בית ויטלסבאך. ב-10 ביוני 1969 מתה מריה בביתה בקרויט, והיא בת 65 שנים.

==משפחתה==
ב-3 בספטמבר 1930 התחתנה מריה עם אלברכט, דוכס בוואריה, ממנו נולדו לה 4 ילדים:
* מריה גבריאלה, נסיכת בוואריה (נולדה ב-1931), התחתנה עם גאורג, נסיך ואלדבורג-צייל
* מריה שרלוטה, נסיכת בוואריה (נולדה ב-1931), התחתנה עם פאול, נסיך קוואדט צו ויקראדט ואיזני
* פרנץ, דוכס בוואריה (נולד ב-1933)
* הנסיך מקס, דוכס בבוואריה (נולד ב-1937), התחתן עם הנסיכה אליזבת, דוכסית בבוואריה

== אילן יוחסין ==

==קישורים חיצוניים==
* [http://www.thepeerage.com/p11247.htm#i112461 מריה דרשקוביץ', רוזנת טראקושצ'ן] 

קטגוריה:אצולה אוסטרית
קטגוריה:רוזנות (נשים)
קטגוריה:ילידות 1904
קטגוריה:נפטרות ב-1969
מרקורי לינקס

מרקורי לינקס (באנגלית: Mercury Lynx) היא מכונית משפחתית אשר הוגדרה כמכונית קומפקטית, אשר יוצרה על ידי חטיבת מרקורי בקונצרן המכוניות האמריקאית פורד בין השנים 1980–1987.

דגם ה"מרקורי לינקס" התבסס על דגם הפורד אסקורט אשר יוצר בדרום אמריקה.

==תצורות==
* 4 דלתות - הצ'בק
* 5 דלתות - הצ'בק
* 2 דלתות - סטיישן

==דגמים==
* Lynx L-FS
* Lynx L
* Lynx GS
* Lynx RS
* Lynx Turbo RS (הורכב בדגם מגדש טורבו)
* Lynx LTS

==תמונות==
<gallery mode="packed" heights="120">
קובץ:Mercury Lynx.jpg| מרקורי לינקס , 3 דלתות הצ'בק
קובץ:Mercury Lynx Wagon.jpg | מרקורי לינקס סטיישן
קובץ:Mercury Lynx (3970930730).jpg | מרקורי לינקס, 3 דלתות הצ'בק
קובץ:1980s Mercury Lynx rear.jpg | מרקורי לינקס , 3 דלתות הצ'בק
קובץ:1980s Mercury Lynx front.jpg| מרקורי לינקס , 3 דלתות הצ'בק
קובץ:1986 Mercury Lynx 5-Door.jpg |מרקורי לינקס, 1986, 5 דלתות הצ'בק
קובץ:Mercury Lynx (8202090607).jpg | מרקורי לינקס, 5 דלתות הצ'בק
</gallery>
==ראו גם==
* מרקורי מילאן 
* מרקורי פארק ליין

== קישורים חיצוניים ==

* [http://www.mercuryvehicles.com אתר מרקורי הבינלאומי]
* [https://www.youtube.com/watch?v=t6jHDSBVEGM מרקורי לינקס סטיישן] (31:45 דקות), יו-טיוב

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות אמריקאיות
לינקס
True Colors (שיר של זד)

"True Colors" (בעברית: צבעים אמיתיים) הוא שיר של הדי ג'יי והמפיק הרוסי-גרמני זד. הגרסה המקורית של השיר כללה את שירתו של טים ג'יימס ונכללה באלבום האולפן השני של זד, True Colors.

ב-8 במרץ 2016, יצאה גרסת רמיקס לשיר של הצמד גריי.

== הגרסה המחודשת של זד וקשה ==

הסינגל הרשמי הוא גרסה מחודשת של הרצועה כאשר משתתפת בה הזמרת האמריקאית קשה, ופורסם כסינגל הרביעי של האלבום ב-29 באפריל 2016. הם ביצעו את השיר בשידור חי בפסטיבל קואצ'לה 2016. כמו כן, השיר הופיע בפיפ"א 17.

=== רקע ===
"True Colors" היה השיר הראשון שפרסמה קשה שחרור במשך שלוש שנים, היא אף שהתה תקופה בבית המשפט עם המפיק שלה ד"ר לוק, אחרי עשר שנים של ההתעללות לכאורה. בהתחלה היא ביצעה את השיר בתור אורחת במהלך השיר של זד בקואצ'לה 2016. בסוף אפריל, השניים פרסמו תמונות שלהם בחשבונות המדיה החברתית המאשרים שהם מקליטים שיר יחד.

בספוטיפיי צבר השיר למעלה מ-20 מיליון השמעות.<ref></ref>

=== מיקומי שיא ===

=== היסטוריית יציאות לאור ===
{| class="wikitable plainrowheaders" style="margin-bottom: 58px;"
! scope="col" |מדינה
! scope="col" | תאריך
! scope="col" | פורמט
! scope="col" | חברת תקליטים
|-
| scope="row" | ארצות הברית
| rowspan="2" | 29 באפריל 2016
| הורדה דיגיטלית
| rowspan="2" |אינטרסקופ, קימוסבי, <br>
פולידור, יוניברסל
|-
| scope="row" | איטליה
|רדיו להיטים עכשוויים
|}

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2016
קטגוריה:שירי זד
קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי אנטונינה ארמאטו
קטגוריה:בלדות פופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת RCA רקורדס
קטגוריה:שירים שנכתבו על ידי זד
קטגוריה:סינגלים בהוצאת קימוסבי רקורדס
אגם אמרלד (קולומביה הבריטית)

אכסניית אמרלד על גדת האגם
אגם אמרלד (באנגלית: Emerald Lake - מילולית "אגם הברקת") הוא אגם בפארק הלאומי יוהו, בהרי הרוקי הקנדיים בפרובינציית קולומביה הבריטית, קנדה. האגם נודע בצבע הטורקיז של המים, הנגרמת על ידי אבקת גיר, ונקרא על שם צבעו זה. צבע הטורקיז בולט במיוחד בחודש יולי כאשר מימי האגם מועשרים במי הפשרת השלגים מההרים שמסביב.

==גאוגרפיה==
אגם זה הוא הגדול מבין 61 האגמים והבריכות בפארק יוהו, והוא אחד מאתרי התיירות המובילים בפארק. על גדת האגם ממוקמת אכסניית אגם אמרלד המפוארת.

סביב האגם מצוי מסלול הליכה מעגלי, פופולרי בין המבקרים בפארק, שאורכו 5.2 קילומטרים. חלקו של המסלול (כמחציתו) נגיש לנכים ומאפשר מעבר כיסאות גלגלים ועגלות ילדים. במהלך חודשי הקיץ, ניתן לשכור סירות קאנו ולשוט באגם; בתקופת החורף, האגם הוא יעד סקי מים פופולרי.
אגם אמרלד ו[[רכס ואן הורן, צילום משנת 1902 לערך.]]

האגם מוקף בהרי רכס הנשיא, בהר ברג'ס ובהר ואפטה. אגן הררי זה המקיף את האגם הוא מלכודות סערות, הגורמת לגשם בחודשי הקיץ לעיתים תכופות, ולשלג כבד בחודשי החורף. המשקעים והלחות הרבה באזור מביאה לכך שבאזור פלורה ייחודית. העצים סביב האגם אופייניים לאזורים הלחים במרכז קולומביה הבריטית, ושונים ממיני העצים האחרים הגדלים בפארק יוהו ובהרי הרוקי. סוגי העצים כוללים: ארז אדום מערבי (Thuja plicata), טקסוס פסיפי (Taxus brevifolia), אורן לבן מערבי (Pinus monticola), וצוגה מערבית (Tsuga heterophylla). אזור מניפת הסחף שנוצר על ידי מפולות השלגים מאפשר שפע רב של פרחי בר הפורחים בין סוף יוני ותחילת יולי.

בשל גובהו הרב של האגם מעל פני הים, האגם קפוא בין החודשים נובמבר עד יוני.

מימי האגם נשפכים לנהר אמרלד.

==היסטוריה==
האירופאים הראשונים שגילו את האגם היה החוקר והמגלה תום וילסון, שגילה את האגם במקרה בשנת 1882. קבוצת הסוסים שלו ברחה, ועת שעקב אחרי עקבותיהם, נכנס לעמק האגם לראשונה, והוא נדהם מיופיו של האגם. וילסון נתן לאגם את שמו בשל צבעו (זה האגם השני לו נתן וילסון את אותו השם - כאשר האגם הראשון שווילסון גילה וקרא לו אגם אמרלד, נקרא כיום אגם לואיז).

==גלריית תמונות==
<gallery mode="packed">
Emerald Lake 01.jpg|
Emerald Lake 02.jpg|
Emerald Lake 03.jpg|השכרת סירות קאנו בחודשי הקיץ
Emerald Lake 04.jpg|אכסניית אמרלד, על גדת נהר אמרלד אליו נשפכים מימי האגם
Emerald Lake in Winter.jpg|אגם אמרלד הקפוא בעונת החורף
</gallery>

== קישורים חיצוניים ==

==הערות שוליים==

אמרלד
אמרלד
יחסי הודו–סורינאם

מימין נשיא סורינאם [[דסי באוטרסה ומשמאל נשיא הודו ראם נאת' קובינד במסיבת עיתונאים משותפת בעת ביקור האחרון בסורינאם, 2018]]
יחסי הודו–סורינאם הם היחסים הדיפלומטיים בין הרפובליקה של הודו לבין רפובליקת סורינאם. להודו שגרירות בפרמריבו ואילו לסורינאם שגרירות בניו דלהי.

== היסטוריה ==
היחסים הדיפלומטיים בין הודו וסורינאם נוסדו ב-1976. הודו פתחה את שגרירותה בפרמריבו שנה לאחר מכן, ב-1977 ואילו סורינאם פתחה את שגרירותה בניו דלהי בשנת 2000. לסורינאם יש גם שגרירות דיפלומטית בבנגלור.

הוועדה המשותפת של הודו וסורינאם לחיזוק שיתוף הפעולה בין המגזרים הפרטיים והציבוריים בין שתי המדינות הוקמה בספטמבר 1992. מאז 1998, תומכת סורינאם במועמדותה של הודו למושב קבע במועצת הביטחון של האומות המאוחדות. נשיא סורינאם, ר.ר. ונטיאן ביקר בהודו במרץ 2003. במהלך הביקור נפגש ונטיאן עם נשיא הודו עבדול קאלאם וראש הממשלה אטאל ביהארי ואג'פאיי, ושתי המדינות חתמו על הסכמים לשיתוף פעולה בחקלאות, ותרבות (CEP). שתי המדינות גם הסכימו על הרחבת האשראי של הודו לסורינאם בסך 10 מיליון דולר.

== יחסים כלכליים ==
הסחר הבילטראלי בין הודו לסורינאם הסתכם ב-228.49 מיליון דולר בשנים 15–2014. המוצרים העיקריים המיוצאים מהודו לסורינאם הם דוודים, מכונות, ברזל ופלדה, ציוד לייצור חשמל, רשמקולים, מוצרי רוקחות, טקסטיל, כלי רכב, קפה, תה ותבלינים, גומי, נייר, טבק, כימיקלים אורגניים, רהיטים, שטיחים, מוצרי קרמיקה, נעליים ודפים מודפסים. הסחורות העיקריות המיוצאות מסורינאם להודו הן עץ, אלומיניום ומכונות לייצור חשמל.

== הודים בסורינאם ==
הודים הם הקבוצה האתנית הגדולה ביותר בסורינאם, המהווים 27.4% מכלל האוכלוסייה. לפי מפקד אוכלוסין שנערך ב-2012 בסורינאם, 148,443 אזרחי המדינה הם ממוצא הודי. בשנת 1972 היוו הודים 37.6% מהאוכלוסייה. זמן קצר לפני ואחרי עצמאותה של סורינאם ב-25 בנובמבר 1975 היגרו הודים רבים מהמדינה וגרמו לירידה באוכלוסיית ההודים.

תחת הראג' הבריטי, הודים רבים נשלחו למושבות בריטיות אחרות לעבדות. לאחר ביטול העבדות במושבה ההולנדית של סורינאם, חתמה ממשלת הולנד על הסכם עם בריטניה בדבר גיוס עובדים בחוזה. ההודים החלו לעבור לסורינאם ב-1873 כפועלים מובטלים, רובם ממדינות הודו המודרניות אוטר פרדש, ביהר והאזורים המקיפים אותן.

בשל נוכחותה של קהילה הודית גדולה בסורינאם, מוגשות מדי שנה 400 בקשות לאזרחות מעבר לים בהודו בידי אזרחים סורינאמים.

==קישורים חיצוניים==

== הערות שוליים ==